Tamuɣli-agi treṣṣa ɣef termest s wudem amatu, terza imeɣri, yessefk fell-as ad yesɛu tazmilt tunnigt, d ccfawat, ara t-yeǧǧen ad ibeyyen anda llant limarat n udegḍris. Amyeḍres deg tmuɣli n umazray d aɣen turez ɣer imeɣri, acu kan ilaq ad yesɛu tazmilt tadelsant, d tseklant i yerzan imdanen, maca tikwal amyeḍres yettbeddil seg tallit ɣer tayeḍ. Aya yeqqen ɣer sin n yeswiren n yinnawen n imeɣri: amensay, d utrar.